smcproject/ml-wiki-sentences huggingface dataset:
രൂപീകരണത്തിന്റെ അടിസ്ഥാനത്തിലാണ് ഗ്രഹങ്ങളെയും തവിട്ടുകുള്ളന്മാരെയും തമ്മിൽ വേർതിരിക്കേണ്ടതെന്നാണ് ഒരു വാദം.
ഭീമൻ ഗ്രഹങ്ങൾ കാമ്പിനുമേൽ അക്രീഷൻ വഴിയാണ് വലുതാകുന്നതെന്നാണ് കരുതപ്പെടുന്നത്.
ഇങ്ങനെ അക്രീഷൻ വഴി ഗ്രഹത്തിന്റെ പിണ്ഡം അണുസംയോജനപരിധിയിലും കൂടുതലാകാൻ സാധ്യതയുണ്ട്.
അത്തരം ഭീമൻ ഗ്രഹങ്ങൾ ഇതുവരെ നിരീക്ഷിക്കപ്പെട്ടിട്ടുമുണ്ടാകാം.
നക്ഷത്രങ്ങളെപ്പോലെ വാതകമേഘങ്ങളിൽ നിന്ന് നേരിട്ട് ഉണ്ടാകുന്നതും അതേ സമയം ഗ്രഹങ്ങളുടെ പിണ്ഡം മാത്രമുള്ളവയുമായ ഉപതവിട്ടുകുള്ളന്മാരെയും ഈ വാദം ഉൾക്കൊള്ളുന്നു.
നാമകരണം ട്രെസ്-3 ബി എന്ന സൗരയൂഥേതരഗ്രഹവും വ്യാഴവും തമ്മിലുള്ള താരതമ്യം
ഇരട്ടനക്ഷത്രങ്ങൾക്ക് പെരിടാനുപയോഗിക്കുന്ന രീതിയുപയോഗിച്ചുതന്നെയാണ് സൗരയൂഥേതരഗ്രഹങ്ങളെയും നാമകരണം ചെയ്യുന്നത്.
നക്ഷത്രങ്ങൾക്ക് വലിയ അക്ഷരങ്ങൾ ഉപയോഗിക്കുന്നതിനുപകരം ഗ്രഹങ്ങൾക്ക് ചെറിയ അക്ഷരങ്ങൾ ഉപയോഗിക്കുന്നു എന്ന വ്യത്യാസമുണ്ട്.
നക്ഷത്രത്തിന്റെ പേരിനുശേഷം ചെറിയ അക്ഷരമിട്ട് ഗ്രഹത്തിന് പേരിടുന്നു (ഉദാഹരണം : 51 Pegasi b ).
മുഖ്യനക്ഷത്രത്തിന്റെ പേരുമായി ആശയക്കുഴപ്പം വരാതിരിക്കാൻ b മുതലുള്ള അക്ഷരങ്ങളേ ഉപയോഗിക്കാറുള്ളൂ ( a ) ഒഴിവാക്കിയിരിക്കുന്നു.
അടുത്ത ഗ്രഹത്തിന് അടുത്ത അക്ഷരം ഉപയോഗിക്കുന്നു അതായത്, 51 Pegasi b ക്ക് ശേഷം കണ്ടുപിടിക്കപ്പെടുന്ന ഗ്രഹത്തിന്റെ പേര് 51 Pegasi c എന്നായിരിക്കും.
ഒന്നിലേറെ ഗ്രഹങ്ങളെ ഒരേ സമയം കണ്ടെത്തുകയാണെങ്കിൽ നക്ഷത്രത്തോട് കൂടുതൽ അടുത്തായുള്ള ഗ്രഹത്തിനാണ് ആദ്യത്തെ അക്ഷരം കൊണ്ട് പേരിടുക.
എങ്കിലും നക്ഷത്രത്തിൽ നിന്ന് കൂടുതൽ അകലത്തിലുള്ള ഗ്രഹമാകാം ആദ്യം നിരീക്ഷിക്കപ്പെടുന്നത് എന്നതിന് സാധ്യതയുള്ളതിനാൽ അക്ഷരങ്ങളുടെ ക്രമം നക്ഷത്രത്തിൽ നിന്ന് ഗ്രഹങ്ങളുടെ ദൂരത്തിന്റെ ക്രമത്തിൽ ആയിക്കൊള്ളണമെന്നില്ല.
ഉദാഹരണമായി, 55 Cancri വ്യവസ്ഥയിൽ ഏറ്റവുമൊടുവിൽ കണ്ടുപിടിക്കപ്പെട്ട ഗ്രഹമായ 55 Cancri f മുമ്പ് കണ്ടെത്തിയ 55 Cancri d യെക്കാൾ നക്ഷത്രത്തിന് സമീപത്താണ്.
ഒന്നിലധികം നക്ഷത്രങ്ങളുള്ള ഒരു വ്യവസ്ഥയുടെ ഭാഗമാണ് ഗ്രഹം എങ്കിൽ നക്ഷത്രത്തിനുള്ള വലിയ അക്ഷരത്തിനു ശേഷമാണ് ഗ്രഹത്തിനുള്ള ചെറിയ അക്ഷരം കൊടുക്കുക.
16 Cygni Bb, 83 Leonis Bb എന്നീ ഗ്രഹങ്ങളുടെ പേരുകൾ ഉദാഹരണമാണ്.
എന്നിരുന്നാലും ഗ്രഹം നക്ഷത്രവ്യവസ്ഥയിലെ പ്രൈമറിയെയാണ് പരിക്രമണം ചെയ്യുന്നതെങ്കിൽ മറ്റു നക്ഷത്രങ്ങൾ ഗ്രഹത്തിനും ശേഷം കണ്ടെത്തപ്പെട്ടതോ പ്രൈമറിയിലും ഗ്രഹത്തിലും നിന്ന് ഏറെ ദൂരത്തിൽ സ്ഥിതിചെയ്യുന്നതോ ആണെങ്കിൽ നക്ഷത്രത്തെ സൂചിപ്പിക്കുന്ന വലിയ അക്ഷരം ഒഴിവാക്കാറുണ്ട്.
ഉദാഹരണമായി, Tau Boötis b ഒരു ഇരട്ടനക്ഷത്രവ്യവസ്ഥയുടെ ഭാഗമാണ്.
എന്നിരുന്നാലും, വ്യവസ്ഥയിലെ രണ്ടാം നക്ഷത്രം ഗ്രഹത്തിനും ശേഷമാണ് നിരീക്ഷിക്കപ്പെട്ടത് എന്നതിനാലും മുഖ്യനക്ഷത്രത്തിൽ നിന്നും ഗ്രഹത്തിൽ നിന്നും ഏറെ ദൂരെയാണ് സ്ഥിതിചെയ്യുന്നത് എന്നതിനാലും Tau Boötis Ab എന്ന "മുഴുവൻ" പേര് സാധാരണഗതിയിൽ ഉപയോഗിക്കാറില്ല.
അസാധാരണമാംവിധം നാമകരണം ചെയ്യപ്പെട്ട രണ്ട് ഗ്രഹവ്യവസ്ഥകളുണ്ട്.
51 Pegasi b എന്ന ഗ്രഹം 1995-ൽ കണ്ടുപിടിക്കപ്പെടുന്നതിനു മുമ്പുതന്നെ പൾസാർ ഗ്രഹങ്ങളായ PSR B1257+12 B, PSR B1257+12 C എന്നിവ കണ്ടുപിടിക്കപ്പെട്ടിരുന്നു.
ആ സമയത്ത് സൗരയൂഥേതരഗ്രഹങ്ങൾക്ക് പേരിടുന്നതിന് മാർഗ്ഗരേഖയൊന്നും ഇല്ലാതിരുന്നതിനാൽ ഇന്ന് ഗ്രഹങ്ങൾക്ക് പേരിടുന്നതിനു സമാനമായി - എന്നാൽ വലിയ അക്ഷരങ്ങൾ ഉപയോഗിച്ച് - B, C എന്നിങ്ങനെയായിരുന്നു അവക്ക് പേരിട്ടത്.
ഇരട്ടനക്ഷത്രങ്ങൾക്ക് പേരിടുന്ന രീതി ഇക്കാര്യത്തിലും പിന്തുടർന്നതിനാലാകാം ഇത്.
വ്യവസ്ഥയിൽ മൂന്നാമതൊരു ഗ്രഹത്തെക്കൂടി കണ്ടെത്തിയപ്പോൾ അത് നക്ഷത്രത്തിന് കൂടുതൽ അടുത്തായതിനാൽ PSR B1257+12 A എന്നാണ് പേരിട്ടത്.
സയൻസ് ഫിക്ഷനിലും മറ്റും കാണപ്പെടുന്ന മറ്റൊരു രീതിയാണ് ഗ്രഹങ്ങളുടെ നക്ഷത്രത്തിൽ നിന്നുള്ള ദൂരത്തിന്റെ ക്രമത്തിൽ റോമൻ അക്കങ്ങൾ ഉപയോഗിച്ച് സൂചിപ്പിക്കുക എന്നത്.
വ്യാഴത്തിന്റെയും മറ്റും ഗ്രഹങ്ങളെ സൂചിപ്പിക്കാനുപയോഗിച്ചിരുന്ന ഒരു പഴയ രീതിയിൽ നിന്നാണ് ഈ രീതി ഉരുത്തിരിഞ്ഞുവന്നത് (ഇതനുസരിച്ച് കാലിസ്റ്റോ ഉപഗ്രഹം Jupiter IV എന്നാണറിയപ്പെട്ടിരുന്നത്).
എങ്കിലും ഇത്തരമൊരു രീതി ഉപയോഗിക്കുന്നതിന് പ്രായോഗികപരിമിതികളുണ്ട്.
സൗരയൂഥത്തെ ഉദാഹരണമായെടുത്താൽ വ്യാഴമാകും മറ്റൊരു വ്യവസ്ഥയിലെ നിരീക്ഷകന് ആദ്യം കണ്ടെത്താനാകുന്ന ഗ്രഹം; അതു കഴിഞ്ഞാൽ ശനിയും.
അതിനാൽ ഇവയ്ക്ക് Sol I, Sol II എന്നാകും പേരുവീഴുക.
ഭൂമിയെയും മറ്റ് ചെറുഗ്രഹങ്ങളും കണ്ടെത്തുക കൂടുതൽ വിഷമകരമായിരിക്കും എന്നതിനാൽ ഇവ വൈകിയേ നിരീക്ഷിക്കപ്പെടാൻ സാധ്യതയുള്ളൂ.
എല്ലാ ഗ്രഹങ്ങളെയും കണ്ടെത്തിക്കഴിയുമ്പോൾ വ്യാഴത്തിന്റെയും ശനിയുടെയും പേരുകൾ Sol V, Sol VI എന്നിങ്ങനെ മാറ്റേണ്ടിവരും.
ഇത് അനേകം പ്രായോഗികപ്രശ്നങ്ങൾക്ക് വഴിതെളിക്കും.
ഇതിൽ നിന്ന് വിഭിന്നമായി, ഇന്നത്തെ രീതിയുപയോഗിക്കുകയാണെങ്കിൽ ഭൂമിയുൾപ്പെടെയുള്ള ചെറുഗ്രഹങ്ങളെ കണ്ടുപിടിച്ചതിനുശേഷവും ഇവയുടെ പേരുകൾ Sol b, Sol c എന്നുതന്നെയായി തുടരും.
സൗരയൂഥത്തിലെ ഗ്രഹങ്ങൾക്ക് സമാനമായ തരത്തിൽ അനൗദ്യോഗികമായ പേരുകളുള്ള ഗ്രഹങ്ങളും ചില വ്യവസ്ഥകളിലുണ്ട്.
ഓസിരിസ് (HD 209458 b), ബെലെറോഫോൺ (51 Pegasi b), മെഥുസെല (PSR B1620-26 b) എന്നിവ ഉദാഹരണങ്ങളാണ്.
ഇങ്ങനെയുള്ള പേരുകൾ സൗരയൂഥേതരഗ്രഹങ്ങൾക്കെല്ലാം നൽകുന്നത് അപ്രായോഗികമായതിനാൽ ഇപ്രകാരം ചെയ്യാൻ അന്താരാഷ്ട്ര ജ്യോതിശാസ്ത്രസംഘടനയ്ക്ക് പദ്ധതിയൊന്നുമില്ല.
സൗരവ് കുമാർ ചാലിഹ [[]] [[]]
സാഹിത്യ അക്കാദമി പുരസ്‌ക്കാര ജേതാവും പ്രശസ്ത അസാമീസ് ചെറുകഥാകൃത്തുമാണ് സൗരവ് കുമാർ ചാലിഹ.
സുരേന്ദ്ര നാഥ് മേധി എന്നാണ് ചാലിഹയുടെ യഥാർത്ഥ പേര്.
ചെറുകഥാ സമാഹാരമായ 'ഗോലാം' 1974ൽ അദ്ദേഹത്തിന് സാഹിത്യ അക്കാദമി പുരസ്‌ക്കാരം നേടിക്കൊടുത്തിരുന്നു.
ഗോലാമിന് 1995ലെ അസം വാലി സാഹിത്യ പുരസ്‌ക്കാരവും ലഭിച്ചിരുന്നു.
1962ലെ അശാന്ത ഇലക്‌ട്രോൺ എന്ന ചെറുകഥ വളരെ അധികം ശ്രദ്ധ പിടിച്ചു പറ്റിയിരുന്നു.
അദ്ദേഹത്തിന്റെ പല കഥകളും മലയാളം, ഇംഗഌഷ്, ബംഗാളി, ഹിന്ദി, തെലുങ്കു എന്നീ ഭാഷകളിലേക്ക് മൊഴിമാറ്റം ചെയ്യപ്പെട്ടിട്ടുണ്ട്.
കൃതികൾ ദുപോരിയ ഇഹത് ദാബ ഗോൽപോ നൊഹോയി അജി സുക്രോബാർ അബാരുദ സാഹർ ബാൽ ഖോബോർ കാബി ഇകോയിശ് സോതിക ദിമാലി നൊഹോയി, ജാൻമാദിൻ, ജോൻബിരി ദ്രോൺ അരു ഗോയിത്തേ നാബാജൻമ മാരുദ്യാൻ പുരസ്കാരങ്ങൾ സാഹിത്യ അക്കാദമി പുരസ്‌ക്കാരം ആസ്സാം വാലി സാഹിത്യ പുരസ്കാരം അവലംബം ↑ പുറം കണ്ണികൾ Assamese writer Saurav Kumar Chaliha dead [Assamese writer Saurav Kumar Chaliha dead ]
ഹഗിയോഗ്രഫി വിറ്റ സാന്റി മാർട്ടിനിയിൽ നിന്നുള്ള ഒരു താൾ
മതനേതാക്കളുടെയോ വിശുദ്ധരുടെയോ ജീവചരിത്രങ്ങളെ പൊതുവെ ഹഗിയോഗ്രഫി ( / ˌ h æ ɡ i ˈ ɒ ɡ r ə f i / ; വിശുദ്ധമെന്നർത്ഥമുള്ള ഹഗിയ, എഴുത്ത് എന്നർത്ഥമുള്ള ഗ്രാഫിയ എന്നീ പുരാതന ഗ്രീക്ക് വാക്കുകൾ ചേർന്ന് രൂപപ്പെട്ടത് ) എന്നറിയപ്പെടുന്നു.
ഇത്തരം എഴുത്തുകൾ വിറ്റ എന്ന റോമൻ പേരിലും അറിയപ്പെട്ടുവരുന്നു.
സന്ന്യാസികൾ, മഠാധിപതികൾ, വിശുദ്ധർ എന്ന് ഗണിക്കപ്പെടുന്നവർ, കന്യാസ്ത്രീകൾ, ഏതെങ്കിലും മതത്തിലെ പ്രധാനവ്യക്തികൾ എന്നിവരുടെയൊക്കെ ജീവചരിത്രങ്ങളൊക്കെ ഈ വിഭാഗത്തിൽ വരുന്നു .
വിവിധ സഭകൾ വിശുദ്ധരാക്കിയ വ്യക്തികളുടെ ജീവിതം, അവരുടെ അദ്ഭുതപ്രവൃത്തികൾ എന്നിവയിൽ ക്രിസ്ത്യൻ ഹഗിയോഗ്രഫി ശ്രദ്ധയൂന്നുമ്പോൾ മറ്റു മതങ്ങളും അവരുടെ നേതാക്കൾ, ഗുരുവര്യർ, മറ്റു പ്രധാന വ്യക്തികൾ എന്നിവരുടെ ഹഗിയോഗ്രഫി ഗ്രന്ഥങ്ങൾ രചിച്ചുവന്നു.
ഹഗ്സൺ, കാലിഫോർണിയ
ഹഗ്സൺ അമേരിക്കൻ ഐക്യനാടുകളിലെ കാലിഫോർണിയയിൽ സ്റ്റാനിസ്ലാസ് കൗണ്ടി യിൽ സ്ഥിതിചെയ്യുന്ന ഒരു നഗരമാണ്.
ഇത് മൊഡസ്റ്റോ മെട്രോപോളിറ്റൻ സ്റ്റാറ്റിസ്റ്റിക്കൽ ഏരിയയുടെ ഭാഗമാണ്.
2000 ലെ സെൻസസ് പ്രകാരം 3,980 ആയിരുന്ന ഇവിടുത്തെ ജനസംഖ്യ 2010 ലെ സെൻസസ് അനുസരിച്ച് 6,640 ആയി വർദ്ധിച്ചിരുന്നു.
ഹച്ചിക്കോ ഇംഗ്ലീഷ് വിലാസം https://ml.wikipedia.org/wiki/Hachik%C5%8D
ഹച്ചിക്കോ (നവംബർ 10, 1923 - മാർച്ച് 8, 1935) ഒരു അകിത നായയായിരുന്നു.
അസാധാരണമായ വിശ്വസ്തതയ്ക്ക്  പ്രശസ്തനാണ്.
ഉടമ മരിച്ചതിനുശേഷം വർഷങ്ങളോളം അവൻ വിശ്വസ്തനായ വളർത്തുമൃഗമായി തുടർന്നു.
അകിത പ്രിഫെക്ചറിലെ ഓഡേറ്റ് നഗരത്തിനടുത്തുള്ള ഒരു ഫാമിലാണ് ഹച്ചിക്കോ ജനിച്ചത്.
1924-ൽ ടോക്കിയോ സർവകലാശാലയിലെ അഗ്രികൾച്ചറൽ ഡിപ്പാർട്ട്‌മെന്റിലെ പ്രൊഫസറായ ഹിഡെസാബുറോ യുനോ, സ്വർണ്ണ തവിട്ട് നിറത്തിലുള്ള അകിതയായ ഹാച്ചിക്കോയെ വളർത്തുമൃഗമായി സ്വീകരിച്ചു.
ഉടമയുടെ ജീവിതകാലത്ത് അടുത്തുള്ള ഷിബുയ സ്‌റ്റേഷനിൽ ഓരോ ദിവസവും അവസാനം വരെ ഹച്ചിക്കോ അവരെ പിന്തുടർന്നിരുന്നു.
1925 മെയ് വരെ ഇരുവരും തങ്ങളുടെ ദിനചര്യകൾ പാലിച്ചു.
പക്ഷെ ആ ദിവസം പ്രൊഫസർ യുനോ ട്രെയിൻ സ്റ്റേഷനിൽ തിരിച്ചെത്തിയില്ല.
മസ്തിഷ്ക രക്തസ്രാവം മൂലം പ്രൊഫസർ മരിച്ചു.
അടുത്ത ഒമ്പത് വർഷവും ഒമ്പത് മാസവും പതിനഞ്ച് ദിവസവും ഓരോ ദിവസവും ഹച്ചിക്കോ യുനോയുടെ തിരിച്ചുവരവിനായി കാത്തിരുന്നു.
ട്രെയിൻ സ്‌റ്റേഷനിൽ എത്തേണ്ട കൃത്യസമയത്ത് അവൻ ഹാജരായി.
മറ്റ് യാത്രക്കാർ ഹച്ചിക്കോ ഇപ്പോഴും പ്രത്യക്ഷപ്പെടുന്നത് ശ്രദ്ധിക്കാൻ തുടങ്ങുന്നു.
എല്ലാ ദിവസവും ഉച്ചതിരിഞ്ഞ് ഹച്ചിക്കോയും പ്രൊഫസർ യുനോയും കണ്ടുമുട്ടുന്നത് പലരും കണ്ടിട്ടുണ്ട്.
ആദ്യം സ്റ്റേഷനിൽ ജോലി ചെയ്യുന്ന ആളുകൾ നായയോട് അത്ര സൗഹൃദപരമായിരുന്നില്ല.
എന്നാൽ ജപ്പാനിലെ ഒരു പ്രധാന പത്രത്തിൽ അവനെക്കുറിച്ച് ഒരു കഥ എഴുതിയതിനുശേഷം ധാരാളം ആളുകൾ ഹച്ചിക്കോക്ക് ട്രീറ്റുകളും ഭക്ഷണവും കൊണ്ടുവരാൻ തുടങ്ങി.
1935 മാർച്ച് 8-ന് ഷിബുയയിലെ ഒരു തെരുവിൽ ഹച്ചിക്കോയെ മരിച്ചതായി കണ്ടെത്തി.
ജാപ്പനീസ് സംസ്കാരത്തിൽ അവലംബം ↑
ഹഗ്ഗായിയുടെ പുസ്തകം ഇംഗ്ലീഷ് വിലാസം https://ml.wikipedia.org/wiki/Book_of_Haggai
എബ്രായ ബൈബിളിന്റേയും ക്രിസ്ത്യാനികളുടെ പഴയനിയമത്തിന്റേയും ഭാഗമായ ഒരു ലഘുഗ്രന്ഥമാണ് ഹഗ്ഗായിയുടെ പുസ്തകം .
ദൈർഘ്യം കുറഞ്ഞ 12 പ്രവചനഗ്രന്ഥങ്ങൾ ചേർന്ന "ചെറിയ പ്രവാചകന്മാർ" എന്ന വിഭാഗത്തിന്റെ ഭാഗമയാണ് ഇതു മിക്കവാറും ബൈബിൾ സംഹിതകളിൽ കാണുന്നത്.
പേർഷ്യൻ വാഴ്ചക്കാലത്ത് ബാബിലോണിലെ പ്രവാസത്തിൽ നിന്നു സെറുബ്ബാബേലിന്റെ നേതൃത്വത്തിൽ യെരുശലേമിൽ മടങ്ങി വന്ന ഇസ്രായേൽക്കാരോട്, നബുക്കദ്നസ്സറിന്റെ സൈന്യം നശിപ്പിച്ച അവരുടെ പുരാതന ദേവാലയം പുനർനിർമ്മിക്കാനുള്ള ആഹ്വാനമാണ് ഈ കൃതി മുഖ്യമായും.
പേർഷ്യൻ രാജാവായ ദാരിയസിന്റെ വാഴ്ചയുടെ രണ്ടാം വർഷം, ക്രി.
520-ലെ മൂന്നു മാസങ്ങളാണ് ഇതിലെ ദർശനങ്ങളുടെ കാലമായി പറയപ്പെടുന്നത്.
ചെറിയ പ്രവാചകന്മാരുടെ 12 ഗ്രന്ഥങ്ങളിൽ, കൃത്യമായ കാലസൂചനകൾ അടങ്ങുന്ന രണ്ടെണ്ണത്തിൽ ഒന്നിതാണ്.
രണ്ടാമത്തേത് സഖറിയായുടെ പുസ്തകമാണ് .
ഈ രണ്ടു പ്രവാചകന്മാരും സമകാലീനരും സഹപ്രവർത്തകരും ആയിരുന്നുവെന്നതിന് എബ്രായബൈബിളിൽ തന്നെയുള്ള എസ്രായുടെ പുസ്തകത്തിൽ സൂചനയുണ്ട്.
ഗ്രന്ഥകാരൻ
പ്രവാചകനെക്കുറിച്ച് വ്യക്തിപരമായ വിവരങ്ങളൊന്നും ഈ കൃതിയിലോ ബൈബിളിലെ ഇതരഗ്രന്ഥങ്ങളിലോ ഇല്ല.
ഈ ഗ്രന്ഥത്തിലെ പ്രവചനങ്ങൾ നടത്തുമ്പോൾ ഹഗ്ഗായി പടുവൃദ്ധനായിരുന്നു എന്ന് അനുമാനിക്കുന്നവരുണ്ട്.
പുനർനിർമ്മിതമായിക്കൊണ്ടിരുന്ന ദേവാലയത്തിന്റെ അവസ്ഥയെ ബാബിലോണിയർ നശിപ്പിച്ച പഴയ ദേവാലയത്തിന്റെ പ്രൗഢിയുമായി താരതമ്യം ചെയ്യുന്നതു കൊണ്ട് പഴയ ദേവാലയം കണ്ടിട്ടുള്ളവനായിരുന്നു ഗ്രന്ഥകാരനെന്നും പ്രവാസിയായി ബാബിലോണിലേക്കു പോവുകയും അര നൂറ്റാണ്ടിലേറെ ദീർഘിച്ച പ്രവാസത്തെ അതിജീവിച്ച് വാർദ്ധക്യത്തിൽ മടങ്ങിയെത്തുകയും ചെയ്തവരിൽ ഒരാളായിരുന്നു അദ്ദേഹമെന്നുമാണ് വാദം.
പേർഷ്യയിലെ ദാരിയസ് രജാവിന്റെ വാഴ്ചയുടെ രണ്ടാം വർഷം ആറാം മാസം 1-ആം ദിവസം മുതൽ ഒൻപതാം മാസം 24-ആം ദിവസം വരെയുള്ള 4 മാസക്കാലത്തിനിടെ ഹഗ്ഗായിക്കു ലഭിച്ചതായി പറയപ്പെടുന്ന നാല് അരുളപ്പാടുകളാണ് രണ്ടദ്ധ്യായങ്ങൾ മാത്രമുള്ള ഈ കൃതിയുടെ ഉള്ളടക്കം.
ഒന്നാം അദ്ധ്യായം
ആറാം മാസം 1-ആം ദിവസം ലഭിച്ച ആദ്യത്തെ അരുളപ്പാടും അതിന്റെ അതിന്റെ ഫലങ്ങളുമാണ് ഒന്നാം അദ്ധ്യായത്തിലുള്ളത്.
നശിപ്പിക്കപ്പെട്ട ദേവാലയത്തിന്റെ പുനർനിർമ്മാണം വൈകുന്നത്, ജനങ്ങളെ ബാധിച്ചിരുന്ന ദാരിദ്യവും ഇല്ലായ്മകളും മൂലമാണെന്ന വിശദീകരണം തള്ളിക്കളയുകയാണ് പ്രവാചകൻ ഇവിടെ.
ദേവാലയം നിർമ്മിക്കപ്പെടാതെ കിടക്കുന്നതാണ് എല്ലാ അഭിവൃദ്ധിയില്ലായ്മയുടേയും കാരണമെന്ന എതിർവാദമാണ് അദ്ദേഹം അവതരിപ്പിച്ചത്.
കർത്താവിന്റെ ആലയം നശിച്ചു കിടക്കെ ജനങ്ങൾക്ക് മച്ചിട്ട വീടുകളിൽ താമസിക്കാൻ സമയമായില്ലെന്ന് ഹഗ്ഗായി കരുതി.
"നിങ്ങൾ മലമുകളിൽ ചെന്നു തടികൊണ്ടു വന്ന് ആലയം നിർമ്മിക്കുക. അപ്പോൾ ഞാൻ പ്രസാദിക്കും" എന്നായിരുന്നു അരുളപ്പാട്.
പ്രവാചകന്റെ വചനങ്ങൾ കേട്ട് ആവേശഭരിതരായ ജനനേതാവ് സെറുബ്ബാബേലും പുരോഹിതനായ യോശുവായും ജനത്തിന്റെ ശിഷ്ടഭാഗം മുഴുവനും ദേവാലയത്തിന്റെ പുനർ നിർമ്മാണത്തിൽ പങ്കുചേരുന്നു.
രണ്ടാം അദ്ധ്യായം
7-ആം മാസം 21-ആം ദിവസം കിട്ടിയ രണ്ടാമത്തെ അരുളപ്പാടിൽ, നിർമ്മിതമായിക്കൊണ്ടിരുന്ന ദേവാലയത്തെ, നശിപ്പിക്കപ്പെട്ട പഴയ ദേവാലയവുമായി താരതമ്യപ്പെടുത്തി നിസ്സാരവൽക്കേണ്ടതില്ലെന്ന ഉപദേശമാണുള്ളത്.
താമസിയാതെ പുതിയ ദേവാലയം പഴയതിനെ അതിശയിക്കുംവിധം മഹതമുള്ളതാകും.
കരയേയും കടലിലേയും ഭൂ-സ്വർഗ്ഗങ്ങളേയും കർത്താവ് താമസിയാതെ ഇളക്കിമറിക്കുമ്പോൾ എല്ലായിടത്തു നിന്നും ധനം ഇങ്ങോട്ടു പ്രവഹിക്കും.
9-ആം മാസം 24-ആം ദിവസം ലഭിച്ച മൂന്നം ദർശനത്തിൽ കർത്താവിന്റെ നിദ്ദേശമനുസരിച്ച് പ്രവാചകൻ ദേവാലയ വിധിയുടെ ശുദ്ധാശുദ്ധിമുറകളെ സംബന്ധിച്ച ചില പ്രശ്നങ്ങൾ പുരോഹിതർക്കു മുൻപിൽ ഉന്നയിച്ച് പരിഹാരം തേടുന്നു.
ഇപ്പോഴത്തെ ഇല്ലായ്മകളെക്കുറിച്ച് ആവലാതിപ്പെടേണ്ടതില്ലെന്നും ദേവാലയത്തിന്റെ നിർമ്മാണം തുടങ്ങിയ സ്ഥിതിയ്ക്ക് ഇനി ജനങ്ങളുടെ ആവലാതികൾക്ക് അറുതിയുണ്ടാകുമെന്നുമുള്ള ആശ്വാസവും ആ ദർശനത്തിൽ ലഭിക്കുന്നു.
അതേദിവസം തന്നെ ലഭിച്ച രണ്ടാം ദർശനത്തിൽ ദാവീദുരാജാവിന്റെ വംശജനായ ജനനേതാവ് സെറുബ്ബാബേലിനെ കേന്ദ്രീകരിച്ച് ഇസ്രായേലിന്റെ ഭാവിയെക്കുറിച്ചുള്ള പ്രത്യാശയുണർത്തുന്ന പ്രവചനങ്ങളാണ്.
അവലംബം ↑ എസ്രായുടെ പുസ്തകം 6:14 ↑ ഹഗ്ഗായിയുടെ പുസ്തകം 2:3 ↑ ".... a not improbable inference that he was a very old man at the time of his prophesying, one who had outlasted the Babylonian exile" Haggai, Introduction, A commentary on the Holy Bible by various writers, Edited by JR Dummelow(പുറം 595) ↑ "സാമാന്യം നല്ല ഗദ്യത്തിന്റെ തലത്തിൽ നിന്ന് ഹഗ്ഗായി ഉയരുന്നത് വിരളമാണ്. അദ്ദേഹം എഴുതുകയും പ്രവചിക്കുകയും ചെയ്തത് പക്വമായ വാർദ്ധക്യത്തിൽ എത്തിയ ശേഷമാണെന്നതിനു തെളിവായി വിമശകർ ഇതും ചൂണ്ടിക്കാട്ടാറുണ്ട്."
ഹഗ്ഗായിയുടെ പുസ്തകം , യഹൂദവിജ്ഞാനകോശം ↑ ഹഗ്ഗായിയുടെ പുസ്തകം 1:4 ↑ ഹഗ്ഗായിയുടെ പുസ്തകം 2:1-9 ↑ ഹഗ്ഗായിയുടെ പുസ്തകം 2:10-19 ↑ ഹഗ്ഗായിയുടെ പുസ്തകം 2:20-23
ഹഗ്രി ഗോസ്റ്റ് ഈ ലേഖനം ഇംഗ്ലീഷ് ഭാഷയിൽ നിന്ന് കൃത്യമല്ലാത്ത/യാന്ത്രികമായ പരിഭാഷപ്പെടുത്തലാണ് .
ഇംഗ്ലീഷ് വിലാസം https://ml.wikipedia.org/wiki/Hungry_ghost
ബുദ്ധമതത്തിലെയും ചൈനീസ് പരമ്പരാഗത മതത്തിലെയും ഒരു ആശയമാണ് ഹഗ്രി ഗോസ്റ്റ്.
മൃഗീയമായ രീതിയിൽ തീവ്രമായ വൈകാരിക ആവശ്യങ്ങളാൽ നയിക്കപ്പെടുന്ന ജീവികളെ പ്രതിനിധീകരിക്കുന്നു.
餓鬼 èguǐ അക്ഷരാർത്ഥത്തിൽ "ഹഗ്രി ഗോസ്റ്റ്", ബുദ്ധമതത്തിലെ പ്രേത എന്ന പദത്തിന്റെ ചൈനീസ് വിവർത്തനമാണ്.
ചൈനീസ് ബുദ്ധമതത്തിലും താവോയിസത്തിലും ചൈനീസ് നാടോടി മതത്തിലും "വിശക്കുന്ന പ്രേതങ്ങൾ" ഒരു പങ്കു വഹിക്കുന്നു.
എല്ലാ ആളുകളും മരിക്കുമ്പോൾ ഒരു സാധാരണ പ്രേതമായി മാറുന്നു.
പിന്നീട് പതുക്കെ ദുർബലമാവുകയും ഒടുവിൽ രണ്ടാമതും മരിക്കുകയും ചെയ്യും എന്നാണ് ധാരണ.
ബുദ്ധമതത്തിന്റെ പ്രചാരം വർദ്ധിച്ചതോടെ, പുനർജന്മം വരെ ആത്മാക്കൾ ബഹിരാകാശത്ത് വസിക്കും എന്ന ആശയം പ്രചാരത്തിലായി.
താവോയിസ്റ്റ് പാരമ്പര്യത്തിൽ, അക്രമാസക്തമോ അസന്തുഷ്ടമോ ആയ ആളുകളിൽ നിന്ന് വിശക്കുന്ന പ്രേതങ്ങൾ ഉണ്ടാകാമെന്ന് വിശ്വസിക്കപ്പെടുന്നു.
ബുദ്ധമതവും താവോയിസവും പൂർവ്വികരുടെ അവഗണനയിൽ നിന്നോ ഉപേക്ഷിക്കുന്നതിൽ നിന്നോ വിശക്കുന്ന പ്രേതങ്ങൾ ഉയർന്നുവരുമെന്ന ആശയം പങ്കിടുന്നു.
ഹുവ-യെൻ സൂത്ര പ്രകാരം ദുഷ്കർമങ്ങൾ ആറ് വ്യത്യസ്ത മണ്ഡലങ്ങളിൽ ഒന്നിൽ ഒരു ആത്മാവിനെ പുനർജനിക്കും.
തിന്മയുടെ ഏറ്റവും ഉയർന്ന തലം ഒരു ആത്മാവിനെ നരകവാസിയായി പുനർജനിക്കും, കുറഞ്ഞ അളവിലുള്ള തിന്മ ഒരു ആത്മാവിനെ മൃഗമായി പുനർജനിക്കും.
ഏറ്റവും താഴ്ന്ന നില ഒരു ആത്മാവിനെ വിശക്കുന്ന പ്രേതമായി പുനർജനിക്കും.
പാരമ്പര്യമനുസരിച്ച്, വിശക്കുന്ന പ്രേതമായി മാറുന്ന ദുഷ്പ്രവൃത്തികൾ കൊലപാതകം, മോഷണം, ലൈംഗിക ദുരാചാരം എന്നിവയാണ്.
ആഗ്രഹം, അത്യാഗ്രഹം, കോപം, അജ്ഞത എന്നിവയെല്ലാം ഒരു ആത്മാവിനെ വിശക്കുന്ന പ്രേതമായി പുനർജനിക്കുന്നതിനുള്ള ഘടകങ്ങളാണ്.
കാരണം അവ ദുഷ്പ്രവൃത്തികൾ ചെയ്യാൻ ആളുകളെ പ്രേരിപ്പിക്കുന്നു.
ഉത്ഭവത്തിന്റെ കെട്ടുകഥകൾ
വിശക്കുന്ന പ്രേതങ്ങളെക്കുറിച്ചുള്ള ആശയം പുരാതന ഇന്ത്യൻ സംസ്കാരത്തിൽ നിന്നാണ് ഉത്ഭവിച്ചത്, അവിടെ അവയെ പ്രേത എന്ന് വിളിക്കുന്നു.
എന്നിരുന്നാലും, വിശക്കുന്ന പ്രേതങ്ങളുടെ ഉത്ഭവത്തെക്കുറിച്ച് നിരവധി ഐതിഹ്യങ്ങളുണ്ട്.
ഹഗാന
പലസ്തീൻ മാൻഡേറ്റിലെ ജൂതജനതയുടെ ഒരു തീവ്ര സായുധസംഘടനയായിരുന്നു ഹഗാന  ( ഹീബ്രു : הַהֲגָנָה ‎ ).
1920-ൽ പ്രവർത്തനമാരംഭിച്ച ഹഗാന 1948-ൽ ഇസ്രയേൽ പ്രതിരോധ സേനയുടെ ഭാഗമായി മാറി.
കുടിയേറ്റക്കാരായ ജൂതരെ തദ്ദേശീയരായ അറബികളിൽ നിന്ന് സംരക്ഷിക്കുക എന്ന ലക്ഷ്യത്തോടെയാണ് ഹഗാന രൂപംകൊള്ളുന്നത്.
ബ്രിട്ടീഷ് അധികാരികൾ ജൂതരുടെ പ്രതിനിധികളായി അംഗീകരിച്ചിരുന്ന ജൂയിഷ് ഏജൻസിയുടെ കീഴിലാണ് ഹഗാന പ്രവർത്തിച്ചുവന്നത്.
രണ്ടാം ലോകമഹായുദ്ധം വരെ ഹഗാനയുടെ പ്രവർത്തനങ്ങൾ മിതവാദപരമായിരുന്നു എന്ന് കരുതപ്പെടുന്നു.
അതിതീവ്രവാദപരമായ ഇർഗൂൻ, ലേഹി എന്നീ സായുധസംഘങ്ങൾ ഹഗാനയിൽ നിന്ന് വിഘടിച്ച് പോയതാണ്.
രണ്ടാം ലോകമഹായുദ്ധശേഷം പലസ്തീനിലേക്കുള്ള ജൂതകുടിയേറ്റത്തിന് നിയന്ത്രണമേർപ്പെടുത്തിയ ബ്രിട്ടീഷ് അധികാരികളുമായി പിണങ്ങിയ ഹഗാന ഭീകരപ്രവർത്തനങ്ങളിലേക്ക് തിരിയുകയായിരുന്നു.
പാലങ്ങൾ, റെയിൽവേ, കപ്പലുകൾ എന്നിവ ബോംബിട്ടും മറ്റും ഹഗാന തകർത്തുതുടങ്ങി.
അനധികൃതമായി ജൂതന്മാരെ പലസ്തീനിലെത്തിക്കലും ഇവർ ഏറ്റെടുത്ത പ്രവർത്തനമായിരുന്നു.
ഹഗാനക്ക് പോളണ്ടിന്റെ രഹസ്യ സൈനികപിന്തുണ ഉണ്ടായിരുന്നു .
ബ്രിട്ടീഷ് അധികാരികളുമായും ഹഗാന സഹകരിച്ചുവന്നു .
1948-ലെ അറബ്-ഇസ്രയേൽ യുദ്ധത്തിൽ ജൂതരുടെ സേനയായി പ്രവർത്തിച്ച ഹഗാന ഇസ്രയേൽ രൂപീകരണത്തോടെ രാഷ്ട്രത്തിന്റെ സേനയായി മാറുകയായിരുന്നു.
ബ്രിട്ടീഷ് ഭരണത്തിൽ വരുന്നതിന് മുൻപേ തന്നെ ഒട്ടോമൻ പലസ്തീനിലേക്കുള്ള ജൂതകുടിയേറ്റം ആരംഭിച്ചിരുന്നു.
സയണിസ്റ്റ് പ്രസ്ഥാനമാണ് ഇതിന് നേതൃത്വം നൽകിയിരുന്നത്.
തദ്ദേശീയരായ അറബികളിൽ നിന്ന് ആദ്യഘട്ടങ്ങളിൽ കാര്യമായ എതിർപ്പുകൾ ഉയർന്നിരുന്നില്ല.
ബാൽഫോർ പ്രഖ്യാപനത്തിലൂടെ ബ്രിട്ടൻ പലസ്തീനെ ജൂതഗേഹമായി പ്രഖ്യാപിച്ചതോടെ പലായനത്തിന്റെ ശക്തി കൂടി വന്നു.
അതുവരെ കുടിയേറ്റത്തെ നിസ്സാരമായി കണ്ടിരുന്ന അറബികൾ ഇതോടെ എതിർപ്പുകൾ ഉയർത്തിത്തുടങ്ങി.
ഇത്തരം എതിർപ്പുകളെ നേരിടാൻ ജൂതകോളനികൾക്ക് കാവൽ സംഘങ്ങൾ രൂപപ്പെട്ടു തുടങ്ങി.
ഇതിന് വാർഷത്തിൽ ഒരു സംഖ്യ കോളനികളിൽ നിന്ന് ഈടാക്കി വന്നു.
1907-ലെ ബാർ-ജിയോറയാണ് ഇത്തരത്തിലെ ആദ്യ സംഘം.
രണ്ട് വർഷങ്ങൾക്ക് ശേഷം ഈ സംഘം ഹഷോമെർ എന്ന സംഘമായി പരിണമിച്ചു.
ഇത് ബ്രിട്ടീഷ് മാൻഡേറ്റ് നിലവിൽ വരുന്നത് വരെ നീണ്ടുനിന്നു.
Zion Mule Corps , Jewish Legion എന്നീ സായുധസംഘങ്ങൾ ഒന്നാം ലോകമഹായുദ്ധത്തിൽ ബ്രിട്ടീഷ് സേനയുടെ ഭാഗമായിരുന്നു.
1920-ലെ അറബ് പ്രതിഷേധത്തോടെ ഒരു അധോലോക സേനയുടെ അനിവാര്യത ജൂതനേതൃത്വം മനസ്സിലാക്കിയതോടെ ഹഗാന രൂപീകൃതമായി.
ഹരിഹരൻപിള്ള ഹാപ്പിയാണ്
വിശ്വനാഥൻ വടുതലയുടെ സംവിധാനത്തിൽ 2003 നവംബറിൽ തിയേറ്ററുകളിൽ എത്തിയ ഒരു മലയാളചലച്ചിത്രമാണ് ഹരിഹരൻ പിള്ള ഹാപ്പിയാണ് .
മോഹൻലാൽ , ജ്യോതിർമയി , കൊച്ചിൻ ഹനീഫ , ജഗതി ശ്രീകുമാർ തുടങ്ങിയവർ മുഖ്യവേഷങ്ങളിൽ അഭിനയിച്ച ഈ ചിത്രം നിർമിച്ചത് ജോണി സാഗരികയാണ് .
പ്രമുഖ പിയാനോ വിദഗ്ദ്ധനായ സ്റ്റീഫൻ ദേവസ്സി ആദ്യമായി സംഗീതസംവിധാനം നിർവഹിച്ച ചിത്രം കൂടിയാണ് ഇത്.
അഭിനേതാക്കൾ മോഹൻലാൽ ...
ഹരിഹരൻ ജ്യോതിർമയി ...
കാവ്യ കൊച്ചിൻ ഹനീഫ ...
വേലപ്പൻ ജഗതി ശ്രീകുമാർ ...
വാസു സി.ഐ. പോൾ ...
സത്യപാലൻ വിജയരാഘവൻ ...
ദിലീപ് കുമാർ കവിയൂർ പൊന്നമ്മ ...
പദ്മാവതിയമ്മ സലീം കുമാർ ...
സുന്ദരൻ സിദ്ദിഖ് (നടൻ) ജഗദീഷ് ...
എസ്.ഐ. വിനോദ്കുമാർ പൊന്നമ്മ ബാബു ...
രമണി ടി.പി. മാധവൻ ...
റൊസാരിയോ അമ്പിളി ദേവി ...
ലത നിഖിൽ ...
സേതു സാലു ...
അബു മച്ചാൻ വർഗീസ് പ്രിയങ്ക ...
മൈഥിലി പുറത്തേക്കുള്ള കണ്ണികൾ ഹരിഹരൻ പിള്ള ഹാപ്പിയാണ് ഇന്റർനെറ്റ് മൂവി ഡാറ്റാബേസിൽ http://popcorn.oneindia.in/title/5036/hariharan-pillai-happy-aanu.html Archived 2012-03-26 at the Wayback Machine .
ഹരിഹരൻ ഒന്നാമൻ ഇംഗ്ലീഷ് വിലാസം https://ml.wikipedia.org/wiki/Harihara_Raya_I Vijayanagara Empire Sangama Dynasty Harihara Raya I 1336-1356 Bukka Raya I 1356-1377 Harihara Raya II 1377-1404 Virupaksha Raya 1404-1405 Bukka Raya II 1405-1406 Deva Raya I 1406-1422 Ramachandra Raya 1422 Vira Vijaya Bukka Raya 1422-1424 Deva Raya II 1424-1446 Mallikarjuna Raya 1446-1465 Virupaksha Raya II 1465-1485 Praudha Raya 1485 Saluva Dynasty Saluva Narasimha Deva Raya 1485-1491 Thimma Bhupala 1491 Narasimha Raya II 1491-1505 Tuluva Dynasty Tuluva Narasa Nayaka 1491-1503 Viranarasimha Raya 1503-1509 Krishna Deva Raya 1509-1529 Achyuta Deva Raya 1529-1542 Sadashiva Raya 1542-1570 Aravidu Dynasty Aliya Rama Raya 1542-1565 Tirumala Deva Raya 1565-1572 Sriranga I 1572-1586 Venkata II 1586-1614 Sriranga II 1614-1614 Ramadeva 1617-1632 Venkata III 1632-1642 Sriranga III 1642-1646 ഹരിഹരൻ ഒന്നാമൻ
ഹരിഹരൻ ഒന്നാമൻ വിജയനഗരസാമ്രാജ്യത്തിന്റെ സ്ഥാപകനാണു് ഹരിഹരൻ ഒന്നാമൻ .
1336ലാണു് അദ്ദേഹം വിജയനഗര സാമ്രാജ്യം സ്ഥാപിതമായതു്.
ഹരീഷ് കണാരൻ ഇംഗ്ലീഷ് വിലാസം https://ml.wikipedia.org/wiki/Hareesh_Kanaran
മലയാള സിനിമയിലും മിമിക്രി, സ്കിറ്റ് രംഗത്തും നിറഞ്ഞുനിൽക്കുന്ന കലാകാരനാണ് ഹരീഷ് കണാരൻ , ഹരീഷ് പെരുമണ്ണ , എന്നുകൂടി അറിയപ്പെടുന്ന ഇദ്ദേഹം ടിവി  റിയാലിറ്റി ഷോ ആയ കോമഡി ഫെസ്റ്റിവലിൽ ജാലിയൻ കണാരൻ എന്ന വേഷപ്പകർച്ചയിലൂടെ ആണ് മലയാളീമനസ്സിൽ സ്ഥാനം പിടിച്ചത്.
കോഴിക്കോട് ജില്ലയിൽ പെരുമണ്ണയിൽ ജനിച്ച് ഹരീഷ് കോഴിക്കോട് ഗണപത് ഹൈസ്കൂളിൽ നിന്നും ഹൈസ്കൂൽ വിദ്യാഭ്യാസം പൂർത്തിയാക്കി.
നാടം എന്ന ഹരീഷും സംഖവും അവതരിപ്പിച്ച നാടകം സ്കൂൾ യുവജനോത്സവത്തിൽസമ്മാനാർഷമായി .
ഹരീഷ് സന്ധ്യ എന്ന സ്കൂൾ ടീച്ചറെ വിവാഹം ചെയ്തു.
ധ്യാൻ ഹരി പുത്രൻ.
കാലിക്കറ്റ് ഫ്രണ്ട്സ് എന്ന മിമിക്രി ട്രൂപ്പിലൂടെയാണ് ഹരീഷ് തന്റെ ജീവിതം ആരംഭിക്കുന്നത്.
കാലിക്കറ്റ് സൂപ്പർ ജോക്സ്, വി4 കാലിക്കറ്റ് എന്നീ ട്രൂപ്പുകളീലും പ്രവർത്തിച്ചു.
മഴവിൽ മനോരമയിലെ കോമഡി ഫെസ്റ്റിവലിലൂടെ റ്റിവി രംഗത്തെത്തി.
അവിടെ ജാലിയൻ കണാരൻ പ്രേഷകശ്രെദ്ധ പിടിച്ചുപറ്റി.
ഉത്സാഹക്കമ്മിറ്റി എന്ന സിനിമയിലൂടെ 2014ൽ ചലച്ചിത്രരംഗത്തെത്തി.
സിനിമയിൽ Year Film Role 2014 Ulsaha Committee Jaliyan Kanaran 2014 Sapthamashree Thaskaraha Cameo appearance 2015 Ellam Chettante Ishtam Pole 2015 Salt Mango Tree Shafique 2015 Oru Second Class Yathra Auto-rikshaw driver 2015 Nee-Na P. Kunhimuhammad 2015 Acha Dhin Madanan 2015 Ben 2015 Kunjiramayanam Ratheesh 2015 Rajamma @ Yahoo Chandran 2015 Two Countries Sajan Koyilandi 2016 Hello Namasthe Rameshan 2016 Appuram Bengal Ippuram Thiruvithamkoor 2016 Darvinte Parinamam Hareesh 2016 Kali Hamsa 2016 Mudhugauv Putheri 2016 King Liar Pushpakumar/Pushpu 2016 Marubhoomiyile Aana Satheesan 2016 Oppam Veeran 2016 Welcome to Central Jail Swami 2016 Swarna Kaduva Joju 2016 Kappiri Thuruthu 2017 Puthan Panam Chandru 2017 Georgettan's Pooram 2017 Rakshadhikari Baiju Oppu Vineeth 2017 Pullikkaran Staraa Bharathan 2017 ’’Aana Alaralodalaral’’ Dasaradhan 2017 Basheerinte Premalekhanam 2017 Prethamundu Sookshikukka 2017 Chunkzz Preman 2017 Gandhinagaril Unniyarcha 2017 Vishwa Vikhyatharaya Payyanmar 2017 Godha DhimDhi 2017 Goodalochana Jamsheer 2017 Oru Cinemakkaran Apartment Security 2017 Sherlock Toms Fakruddin aka Fakru 2017 Honeybee 2.5 2018 Diwanji moola Grandprix 2018 Shikkari Shambhu Shaji 2018 Street Lights As a Thief 2018 Kalyanam Sarath's Uncle/ Aveesh Kumar 2018 Kuttanadan Marpapa Thief 2018 Kinavalli 2018 Tanaha 2018 Oru Pazhaya Bomb Kadha Bhavyan 2018 Aanakallan 2018 Mangalyam Thanthunanena Shamzu Key Denotes films that have not yet been released References External links ഇന്റർനെറ്റ് മൂവി ഡാറ്റാബേസിൽ നിന്ന് Hareesh ഹരീഷ് കണാരൻ ഫേസ്‌ബുക്കിൽ
ഹരീഷ് ശിവരാമകൃഷ്ണൻ ഇംഗ്ലീഷ് വിലാസം https://ml.wikipedia.org/wiki/Harish_Sivaramakrishnan
ഒരു ഇന്ത്യൻ പിന്നണി ഗായകനും ബാംഗ്ലൂർ ആസ്ഥാനമായുള്ള ജനപ്രിയ കർണാടക സംഗീത പുരോഗമന റോക്ക് ബാൻഡായ അഗത്തിലെ പ്രധാന ഗായകനുമാണ് ഹരീഷ് ശിവരാമകൃഷ്ണൻ .
കേരളത്തിലെ പാലക്കാട് ഷൊർണൂരിലാണ് ഹരീഷ് ജനിച്ചതും വളർന്നതും.
അദ്ദേഹത്തിന് 38 വയസ്സുണ്ട്.
ബിറ്റ്സ് പിലാനിയിൽ നിന്നുള്ള കെമിക്കൽ എഞ്ചിനീയറിംഗ് ബിരുദധാരിയാണ് അദ്ദേഹം.
ഹരീഷ് ശിവരാമകൃഷ്ണൻ അഗം ബാൻഡിൻ്റെ സ്ഥാപക അംഗങ്ങളിലൊരാളും അതിലെ പ്രധാന ഗായകനും ആണ്.
മലയാളം , തെലുങ്ക് , തമിഴ് ഭാഷകളിൽ പ്രവർത്തിക്കുന്ന ഒരു പിന്നണി ഗായകൻ കൂടിയാണ് അദ്ദേഹം.
തന്റെ സംഗീത ജീവിതത്തിനുപുറമെ, അഡോബിലും ഗൂഗിളിലും ഒരു ദശാബ്ദത്തിലേറെ ജോലി ചെയ്ത ശേഷം ക്രെഡിൽ (CRED) ചീഫ് ഡിസൈൻ ഓഫീസറായും അദ്ദേഹം പ്രവർത്തിക്കുന്നു.
ഡിസ്ക്കോഗ്രാഫി സിനിമകൾ വർഷം ഫിലിം ഗാനം കമ്പോസർ 2012 ജവാൻ ഓഫ് വെള്ളിമല മറയുമോ ബിജിബാൽ 2014 ഏഞ്ചൽസ് ഇരുൾ മഴ ജേക്സ് ബിജോയ് 2015 ഒരു വടക്കൻ സെൽഫി പാർവണവിധുവേ ഷാൻ റഹ്മാൻ റോക്ക്സ്റ്റാർ പാൽനിലാ പ്രശാന്ത് പിള്ള വരികല്ലോ 2016 കോ 2 ഉന്നൈ മാട്രിനാൽ ലിയോൺ ജെയിംസ് 2017 രാമലീല നെഞ്ചിലേറി ഗോപി സുന്ദർ സോളോ (ചലച്ചിത്രം) ഒരു വഞ്ചി പാട്ട് (മലയാളം) അഗം ദേവതൈ പോൽ ഒരുത്തി (തമിഴ്) 2018 സീതാകാത്തി ഒരു വാൻ ഗോവിന്ദ് വസന്ത 2019 ചോള നീ വസന്തകാലം ബേസിൽ സി.ജെ നീർമാതളം പൂത്തകാലം യാമിനിയായി പൂഴിക്കടകൻ പൂഴിക്കടകൻ രഞ്ജിത്ത് മേലേപ്പാട്ട് 2020 സൂരറൈ പോട്ര്‌ വെയ്യോൻ സില്ലി ജി.വി. പ്രകാശ്കുമാർ 2020 ആകാശം നീ ഹദ്ദു രാ പിള്ള പുലി ജി.വി. പ്രകാശ്കുമാർ ആൽബങ്ങൾ വർഷം ഗാനം കമ്പോസർ ലേബൽ 2015 പദയാത്ര ജോബ് കുര്യൻ മാതൃഭൂമി കപ്പ ടി.വി 2017 മിസ്റ്റ് ഓഫ് കാപ്രിക്കോൺ അഗം എ ഡ്രീം ടു റിമമ്പർ 2018 തൂമണി മാടത്ത് അഗം സെഷൻസ് ഫ്രം ദ സ്പേസ് 2018 കൂത്ത് ഓവർ കോഫി അഗം എ ഡ്രീം ടു റിമമ്പർ 2019 പാടുകയാണു സഖി പള്ളിപ്പുറം സജിത്ത് മ്യൂസിക് മുംബെ 2021 മായാതേ മെജോ ജോസഫ് സൈന മ്യൂസിക് മറ്റ് കൃതികൾ പുരസ്കാരങ്ങൾ
സൗത്ത് ഇന്ത്യൻ ഇന്റർനാഷണൽ മൂവി അവാർഡുകൾ : 2021– മികച്ച പിന്നണി ഗായകൻ (പുരുഷൻ) (തമിഴ്) – സൂരറൈ പോട്ര്‌ – വെയ്യോൻ സില്ലി അവലംബം പുറം കണ്ണികൾ ഹരീഷ് ശിവരാമകൃഷ്ണൻ ട്വിറ്ററിൽ
ഹരീഷ് ഹാൻഡെ ഇംഗ്ലീഷ് വിലാസം https://ml.wikipedia.org/wiki/Harish_Hande
കർണാടകത്തിൽ നിന്നുള്ള ഒരു സാമൂഹ്യ സംരംഭകനാണ് ഹരീഷ് ഹാൻഡെ .
സൗരോർജ്ജത്താൽ പ്രകാശിക്കുന്ന വൈദ്യുത വിളക്കുകൾ നിർമ്മിക്കുന്ന സെൽകോ എന്ന പ്രമുഖ സ്ഥാപനം 1995 ൽ സ്ഥാപിച്ചു.
ഇന്ത്യയിലെ  120,000 വീടുകളിൽ ഇന്ന് ഈ സാങ്കേതികത ഉപയോഗിച്ചു വെളിച്ചം തെളിയുന്നു.
സൗരോർജ്ജ സാങ്കേതികതയുടെ പ്രായോഗികത പാവങ്ങളുടെ കൈകളിലേക്ക് പകർന്നതിനു 2011 ലെ രമൺ മാഗ്സസെ പുരസ്കാരം അദ്ദേഹത്തെ തേടിയെത്തി.
എമർജെന്റ് ലീഡർഷിപ്പ് എന്ന കാറ്റഗറിയിൽ നീലിമ മിശ്രയ്കൊപ്പമ്മാണ് ഹരീഷ് ഹാൻഡെ മാഗ്സസെ അവാർഡ് പങ്കിട്ടത്.
കർണാടകത്തിലെ ഉഡുപ്പി ജില്ലയിലെ കുന്ദപുര താലൂക്കിലുള്ള ഹന്ദട്ടു എന്ന ഗ്രാമത്തിലാണ് 1967 മാർച്ച് 1-നു് ഹരീഷ് ഹാൻഡെ ജനിച്ചത്.
എന്നാൽ വളർന്നത് ഒഡീഷയിലെ റൂർകേലയിലും.
റൂർക്കല ഇസ്പാത്ത് ഇംഗ്ലീഷ് മീഡിയം സ്കൂളിൽനിന്നും  പ്രാഥമിക പഠനം പൂർത്തിയാക്കി.
ഗോരക്പൂർ ഐ.ഐ.ടിയിൽ എനർജി എൻജിനീറിംഗിൽ ബിരുദമെടുത്തു(1986-1990).
തുടർന്നു് അമേരിക്കയിലെ മസാച്ചുസാറ്റ്സ് (ലോവൽ) സർവ്വകലാശാലയിൽനിന്ന് എനർജി എൻജിനിയറിംഗിൽ തന്നെ ബിരുദാനന്തര ബിരുദവും പി.എച്ച്.ഡി യും കരസ്ഥമാക്കി.
(1990-1995) .
അവലംബം പുറത്തേയ്ക്കുള്ള കണ്ണികൾ Harish Hande എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Biography of Harish Hande Archived 2007-09-29 at the Wayback Machine .
ഹരീഷ് ഉത്തമൻ
തമിഴ് , തെലുങ്ക് , മലയാളം , കന്നഡ ഭാഷകളിൽ അഭിനയിക്കുന്ന ഇന്ത്യൻ ചലച്ചിത്ര നടനാണ് ഹരീഷ് ഉത്തമൻ .
ഗൗരവം, പാണ്ഡ്യ നാട്, മെഗാമൻ എന്നിവയിൽ വില്ലനായി അഭിനയിക്കുന്നതിന് മുമ്പ് താ (2010) എന്ന ചിത്രത്തിലെ പ്രധാന കഥാപാത്രത്തെ അവതരിപ്പിച്ചുകൊണ്ട് അദ്ദേഹം തന്റെ അരങ്ങേറ്റം നടത്തി.
ആഷ് കടൽ, കലൈവ് തുടങ്ങിയ ഹ്രസ്വചിത്രങ്ങളിൽ അഭിനയിച്ചിട്ടുണ്ട്.
തനി ഒരുവൻ, ഡോറ തുടങ്ങിയ സിനിമകളിലെ പോലീസ് വേഷങ്ങളാണ് അദ്ദേഹത്തിന്റെ ശ്രദ്ധേയമായ പ്രകടനങ്ങൾ.
മുൻനിര താരങ്ങൾക്ക് എതിരായി നിൽക്കാൻ ദക്ഷിണേന്ത്യൻ വ്യവസായത്തിൽ ഏറ്റവും കൂടുതൽ ആവശ്യപ്പെടുന്ന വില്ലനാണ് അദ്ദേഹം.
മലയാളിയായ ഹരീഷ് വളർന്നത് കോയമ്പത്തൂരിലാണ്.
മുംബൈ ആസ്ഥാനമായുള്ള സെലിബ്രിറ്റി മേക്കപ്പ് ആർട്ടിസ്റ്റ് അമൃത കല്യാൺപൂറുമായാണ് ഹരീഷ് വിവാഹിതനായത്.
അവരുടെ വിവാഹം 2018 സെപ്റ്റംബർ 6 ന് കേരളത്തിലെ ഗുരുവായുർ ക്ഷേത്രത്തിൽ സുഹൃത്തുക്കളും കുടുംബവും തമ്മിലുള്ള ഒരു പരമ്പരാഗത ചടങ്ങിൽ നടന്നു.
തുടക്കത്തിൽ  ക്യാബിൻ ക്രൂ ആയിരുന്നു ഹരീഷ്.
പാരാമൗണ്ട് എയർവേയ്‌സിൽ മൂന്ന് വർഷവും പിന്നീട് ബ്രിട്ടീഷ് എയർവേയ്‌സിൽ മൂന്ന് വർഷവും പ്രവർത്തിച്ചു.
സൂര്യപ്രഭകരൻ ഒരു സിനിമയിൽ നായക വേഷം വാഗ്ദാനം ചെയ്യുന്നതിനുമുമ്പ് അദ്ദേഹം ചെന്നൈയിലെ ഒരു വാണിജ്യ കമ്പനിയിൽ ഹ്രസ്വമായി ജോലി ചെയ്തു.
2010-ൽ കുറഞ്ഞ ബജറ്റ് റൊമാന്റിക് തമിഴ് ചിത്രമായ താ എന്ന ചിത്രത്തിലൂടെയാണ് ഹരീഷ് അഭിനയം ആരംഭിച്ചത്.